سی اے قادر

ڈاکٹر سی۔ اے۔ قادر (4 نومبر 1909-1987) پاکستان کے چند اہم فلسفہ دانوں میں سے ایک سمجھے جاتے ہیں۔ وہ فلسفہ کے پروفیسر اور مصنف تھے۔ وہ 4 نومبر 1909ء کو پسرور پنجاب، پاکستان میں پیدا ہوئے۔

 سوانح عمری 
انھوں نے اپنی ابتدائی تعلیم سیالکوٹ ہی سے حاصل کی اور اعلی تعلیم کے لیے لاہور آگئے۔ لاہور میں انھوں نے 1932ء میں گورنمنٹ کالج لاہور سے فلسفہ میں ایم اے کیا اور بعد میں پنجاب یونیورسٹی سے ڈی لٹ کی ڈگری حاصل کی ۔ انھوں نے اپنے کیریئر کا آغاز گورنمنٹ کالج لاہور میں لیکچرر کے طور پر کیا اور بعد میں پنجاب یونیورسٹی میں چلے گئے ، جہاں سے وہ پروفیسر اور شعبہ فلسفہ کے سربراہ کے طور پر ریٹائر ہوئے۔

سی اے قادر، پاکستان فلاسافیکل کانگریس کے بانی رکن تھے اور اس تنظیم کے توسط سے فلسفے کے لیے ان کی خدمات کے پیش نظر انھیں زندگی بھر کے لیے اس کا صدر منتخب کیا گیا تھا۔

سی اے قادر نے فلسفہ، اخلاقیات اور نفسیات وغیرہ کے موضوعات پر تیس سے زائد کتابیں لکھی ہیں۔ ان کا اہم کام، ”اسلامی دنیا میں فلسفہ اور سائنس ( 1988)“ ہے جو اسلامی فلسفہ کا ایک تنقیدی مطالعہ ہے۔ ان کی دوسری اہم کتابیں ” فلسفہ کی دنیا (لاہور، 1965)“ اور ”منطقی اثباتیت (لاہور، 1966) ۔“ یہ کتب انگریزی زبان میں ہیں۔ 

سی اے قادر کا ایک اہم کارنامہ ، ”کشاف اصطلاحات فلسفہ “ کی تالیف بھی ہے، جو اردو زبان میں فلسفے کی جامع ترین کشاف ہے اور معیاری کتاب کا درجہ حاصل کرچکی ہے۔ ان کی دیگر تصنیفات میں ” اخلاقیات“ ایک اہم کتاب ہے جو مجلس ترقی ادب ، لاہور سے شائع ہوئی ہے۔ اس کتاب میں اخلاقیات کے مسائل کا احاطہ عام فہم اردو زبان میں کیا گیا ہے۔ یہ فلسفہ اخلاقیات کے موضوع پر اردو میں لکھی گئی پہلی طبع زاد کتاب کہی جا سکتی ہے۔

 حوالہ جات 

زمرہ:جامعہ پنجاب کا تدریسی عملہ
زمرہ:گورنمنٹ کالج یونیورسٹی لاہور کے فضلا
زمرہ:بیسویں صدی کے پاکستانی فلسفی
زمرہ:1909ء کی پیدائشیں
زمرہ:1987ء کی وفیات
زمرہ:سیالکوٹی شخصیات
زمرہ:گورنمنٹ کالج یونیورسٹی، لاہور کا تدریسی عملہ
زمرہ:پاکستانی مصنفین
زمرہ:اسلامی فلسفہ
زمرہ:پاکستانی شخصیات
زمرہ:بیسویں صدی کے فلسفی